CELEX: 32014R1093
Language: et
Date: 2014-10-16 00:00:00
Title: Komisjoni määrus (EL) nr 1093/2014, 16. oktoober 2014 , millega muudetakse ja parandatakse Euroopa Parlamendi ja nõukogu määruse (EÜ) nr 1333/2008 II lisa seoses teatavate värvainete kasutamisega maitsestatud valminud juustus  EMPs kohaldatav tekst

17.10.2014   
            
            
               ET
            
            
               Euroopa Liidu Teataja
            
            
               L 299/22
            
         KOMISJONI MÄÄRUS (EL) nr 1093/2014,
   16. oktoober 2014,
   millega muudetakse ja parandatakse Euroopa Parlamendi ja nõukogu määruse (EÜ) nr 1333/2008 II lisa seoses teatavate värvainete kasutamisega maitsestatud valminud juustus
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Nimetatud loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               Liidu loetelu toidus kasutada lubatud lisaainete kohta koostati nende toidu lisaainete alusel, mida on lubatud toidus kasutada vastavalt Euroopa Parlamendi ja nõukogu direktiivile 94/35/EÜ, (3) Euroopa Parlamendi ja nõukogu direktiivile 94/36/EÜ (4) ning Euroopa Parlamendi ja nõukogu direktiivile 95/2/EÜ, (5) ning pärast seda, kui vaadati läbi nende vastavus määruse (EÜ) nr 1333/2008 artiklite 6, 7 ja 8 nõuetele. Liidu loetelus on toidu lisaained loetletud toidugruppide alusel, millele neid võib lisada.
            
         
               (4)
            
            
               Raskuste tõttu, mis tulid ette toidu lisaainete ülekandmisel määruse (EÜ) nr 1333/2008 II lisas sätestatud uude gruppidesse jaotamise süsteemi, jäeti loetelust välja teatavates toitudes lubatud toiduvärvide kasutamine, sest sel ajal ei esitatud teavet toiduvärvide kasutamise ja kasutamisvajaduse kohta maitsestatud valminud juustus, näiteks rohelises ja punases pestojuustus, wasabi-juustus ja rohelises marmorjas ürdijuustus.
            
         
               (5)
            
            
               2. aprillil 2013 esitati taotlus liidu loetelu parandamiseks, et jätkata klorofülli ja klorofülliini (E 141) vasekomplekside ning paprikaekstrakti, kapsantiini, kapsorubiini (E 160c) kasutamist ning anda luba košenilli, karmiinhappe, karmiinide (E 120) ja annaato, biksiini, norbiksiini (E 160b) kasutamiseks teatavates maitsestatud valminud juustudes, ning nimetatud taotlus on tehtud liikmesriikidele kättesaadavaks vastavalt määruse (EÜ) nr 1331/2008 artiklile 4.
            
         
               (6)
            
            
               Košenilli, karmiinhappe, karmiinide (E 120) ja annaato, biksiini, norbiksiini (E 160b) kasutamine on praegu lubatud teatavate valminud juustude puhul. Tehti kindlaks, et košenilli, karmiinhappe, karmiinide (E 120) kasutamiseks punases pestojuustus ning annaato, biksiini, norbiksiini (E 160b) kasutamiseks punases ja rohelises pestojuustus on samasugune tehnoloogiline vajadus.
            
         
               (7)
            
            
               Košenilli, karmiinhappe, karmiinide (E 120) ja annaato, biksiini, norbiksiini (E 160b) kasutamise heakskiitmise puhul on arvesse võetud toidu teaduskomitee vastavalt 1983. ja 1979. aastal kehtestatud aktsepteeritavaid päevadoose.
            
         
               (8)
            
            
               Punase ja rohelise pestojuustu osa kogu juustuturul on väike. Eeldatakse, et košenilli, karmiinhappe, karmiinide (E 120) kasutamise lubamine punases pestojuustus ning annaato, biksiini, norbiksiini (E 160) kasutamise lubamine punases ja rohelises pestojuustus ei mõjuta oluliselt mõlema värvainega kokkupuutumist.
            
         
               (9)
            
            
               Vastavalt määruse (EÜ) nr 1331/2008 artikli 3 lõikele 2 peab selleks, et ajakohastada määruse (EÜ) nr 1333/2008 II lisas sätestatud Euroopa Liidu loetelu toidus kasutada lubatud lisaainete kohta, küsima arvamust Euroopa Toiduohutusametilt, välja arvatud juhul, kui selline ajakohastamine tõenäoliselt ei mõjuta inimeste tervist. Kuna košenilli, karmiinhappe, karmiinide (E 120) kasutamise lubamise laiendamine punasele pestojuustule ning annaato, biksiini, norbiksiini (E 160b) kasutamise lubamise laiendamine punasele ja rohelisele pestojuustule kujutab endast eespool nimetatud loetelu ajakohastamist ning sellel ei ole mõju inimeste tervisele, ei ole Euroopa Toiduohutusameti arvamust vaja küsida.
            
         
               (10)
            
            
               Seega tuleks määruse (EÜ) nr 1333/2008 II lisa vastavalt parandada ja muuta.
            
         
               (11)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  Euroopa Parlamendi ja nõukogu direktiiv 94/35/EÜ, 30. juuni 1994, toiduainetes kasutatavate magusainete kohta (EÜT L 237, 10.9.1994, lk 3).
   
      (4)  Euroopa Parlamendi ja nõukogu direktiiv 94/36/EÜ, 30. juuni 1994, toiduainetes kasutatavate värvainete kohta (EÜT L 237, 10.9.1994, lk 13).
   
      (5)  Euroopa Parlamendi ja nõukogu direktiiv 95/2/EÜ, 20. veebruar 1995, toiduainetes kasutatavate lisaainete (välja arvatud värv- ja magusainete) kohta (EÜT L 61, 18.3.1995, lk 1).
   
      LISA
      Määruse (EÜ) nr 1333/2008 II lisa E osas muudetakse toidugruppi 1.7.2 „Valminud juust” järgmiselt.
      
                  1)
               
               
                  E 120 käsitlev kanne asendatakse järgmisega:
                  
                               
                           
                           
                              „E 120
                           
                           
                              Košenill, karmiinhape, karmiinid
                           
                           
                              125
                           
                           
                              83)
                           
                           
                              Ainult punane marmorjuust ja punane pestojuust”
                           
                        
            
                  2)
               
               
                  E 141 käsitlev kanne asendatakse järgmisega:
                  
                               
                           
                           
                              „E 141
                           
                           
                              Klorofülli ja klorofülliini vasekompleksid
                           
                           
                              
                                 quantum satis
                              
                           
                           
                               
                           
                           
                              Ainult salveimaitseline Derby juust, punane ja roheline pestojuust, wasabi-juust ja roheline marmorjas ürdijuust”
                           
                        
            
                  3)
               
               
                  Esimene E 160b käsitlev kanne, milles määratakse piirnormiks 15 mg/l või mg/kg, asendatakse järgmisega:
                  
                               
                           
                           
                              „E 160b
                           
                           
                              Annaato, biksiin, norbiksiin
                           
                           
                              15
                           
                           
                               
                           
                           
                              Ainult punakaskollane, kollane ja kahvatukollane valminud juust ning punane ja roheline pestojuust”
                           
                        
            
                  4)
               
               
                  E 160c käsitlev kanne asendatakse järgmisega:
                  
                               
                           
                           
                              „E 160c
                           
                           
                              Paprikaekstrakt, kapsantiin, kapsorubiin
                           
                           
                              
                                 quantum satis
                              
                           
                           
                               
                           
                           
                              Ainult punakaskollane, kollane ja kahvatukollane valminud juust ning punane pestojuust”